CELEX: 62018CN0787
Language: mt
Date: 2018-12-17 00:00:00
Title: Kawża C-787/18: Talba għal deċiżjoni preliminari mressqa mill-Högsta förvaltningsdomstolen (l-Isvezja) fis-17 ta’ Diċembru 2018 – Skatteverket vs Sögård Fastigheter AB

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/9
            
         
      Talba għal deċiżjoni preliminari mressqa mill-Högsta förvaltningsdomstolen (l-Isvezja) fis-17 ta’ Diċembru 2018 – Skatteverket vs Sögård Fastigheter AB
      (Kawża C-787/18)
      (2019/C 72/12)
      Lingwa tal-kawża: l-Isvediż
      
         Qorti tar-rinviju
      
      Högsta förvaltningsdomstolen
      
         Partijiet fil-kawża prinċipali
      
      
         Rikorrenti: Skatteverket
      
         Konvenuta: Sögård Fastigheter AB
      
         Domandi preliminari
      
      
                  1)
               
               
                  Jekk minħabba regoli adottati minn Stat Membru, abbażi tal-Artikolu 188(2) tad-Direttiva 2006/112/KE (1), iċ-ċedent ta’ proprjetà immobbli ma jkunx aġġusta t-tnaqqis tat-taxxa tal-input peress li ċ-ċessjonarju jkun se jużaha biss għal tranżazzjonijiet li jagħtu dritt għal tnaqqis, fil-każ fejn il-perijodu ta’ aġġustament għadu għaddej, jeżisti ostaklu sabiex iċ-ċessjonarju jiġi obbligat jaġġusta dan it-tnaqqis f’data sussegwenti, meta huwa nnifsu jiġi sabiex jitrasferixxi l-proprjetà immobbli inkwistjoni lil terz li ma jkunx se jużaha għal tali tranżazzjonijiet?
               
            
                  2)
               
               
                  Ir-risposta għall-ewwel domanda tkun differenti, jekk l-ewwel trasferiment imsemmi fiha jkun jikkostitwixxi trasferiment ta’ beni kif imsemmi fl-Artikolu 19 tad-Direttiva 2006/112?
               
            
         (1)  Direttiva tal-Kunsill, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU 2006, L 347, p. 1, rettifika fil- ĠU 2007, L 335, p. 60).